b"\n_START_ARTICLE_\nLuna 1\n_START_SECTION_\nCaracter\xc3\xadstiques de la sonda\n_START_PARAGRAPH_\nL\xe2\x80\x99estructura de la sonda, que pesava 361 quilos, consistia en una esfera herm\xc3\xa8tica d\xe2\x80\x99alumini i magnesi de 1,21 metres de di\xc3\xa0metre on s'hi van encabir els instruments cient\xc3\xadfics, les bateries el\xc3\xa8ctriques que proporcionaven l\xe2\x80\x99energia a la nau, un sistema de telemesura i el sistema de comunicaci\xc3\xb3 amb la Terra. L'esfera es va omplir de nitrogen per ajudar a mantenir la temperatura en un valor acceptable per a l'electr\xc3\xb2nica. Luna 1 no tenia cap sistema de propulsi\xc3\xb3. Els instruments inclo\xc3\xafen un detector de micrometeorits, un comptador Geiger, un detector de centelleigs, un magnet\xc3\xb2metre i no tenia c\xc3\xa0mera. Tenia cinc antenes situades en un dels seus hemisferis i els sensors dels instruments cient\xc3\xadfics sobresortien de la superf\xc3\xadcie de l\xe2\x80\x99esfera.\n_START_SECTION_\nResultats cient\xc3\xadfics\n_START_PARAGRAPH_\nLes mesures realitzades durant aquesta missi\xc3\xb3 van proporcionar nova informaci\xc3\xb3 sobre el cintur\xc3\xb3 i l'espai de Van Allen. Els dos principals descobriments d'aquesta missi\xc3\xb3 van ser l\xe2\x80\x99abs\xc3\xa8ncia d\xe2\x80\x99un camp magn\xc3\xa8tic detectable prop de la Lluna i la pres\xc3\xa8ncia del vent solar en l\xe2\x80\x99espai interplanetari."